****

**ამბროლაურის მუნიციპალიტეტის საკრებულოს**

**გ ა ნ კ ა რ გ უ ლ ე ბ ა N85**

2021 წლის 03 დეკემბერი

ქ. ამბროლაური

**ამბროლაურის მუნიციპალიტეტის საკრებულოს კომისიის წევრთა რაოდენობისა და ფრაქციათა პროპორციული წარმომადგენლობის კვოტების განსაზღვრისა და დამტკიცების შესახებ**

საქართველოს ორგანული კანონის „ადგილობრივი თვითმმართველობის კოდექსი“ 24-ე მუხლის პირველი პუნქტის „ბ.დ“ ქვეპუნქტის, 28-ე მუხლის მე-2 პუნქტის, 301 მუხლის პირველი პუნქტის, 61 -ე მუხლის პირველი და მე-2 პუნქტების შესაბამისად, ამბროლაურის მუნიციპალიტეტის საკრებულომ

**გ ა დ ა წ ყ ვ ი ტ ა :**

1. განისაზღვროს ამბროლაურის მუნიციპალიტეტის საკრებულოს კომისიების შემადგენლობა:

ა) სამანდატო, საპროცედურო საკითხთა და ეთიკის კომისია - არაუმეტეს 11 წევრი;

ბ) საფინანსო-საბიუჯეტო კომისია - არაუმეტეს 11 წევრი;

გ) სივრცით-ტერიტორიული დაგეგმარებისა და ინფრასტრუქტურის კომისია - არაუმეტეს 11 წევრი;

დ) ქონების მართვისა და ბუნებრივი რესურსების საკითხების კომისია - არაუმეტეს 11 წევრი;

ე) სოციალურ საკითხთა კომისია - არაუმეტეს 11 წევრი.

2. დამტკიცდეს ამბროლაურის მუნიციპალიტეტის საკრებულოს კომისიებში ფრაქციათა პროპორციული წარმომადგენლობის კვოტები დანართის შესაბამისად.

3. განკარგულება შეიძლება გასაჩივრდეს ძალაში შესვლიდან ერთი თვის ვადაში ამბროლაურის რაიონულ სასამართლოში (მისამართი: ქ. ამბროლაური, კოსტავას ქ. N13).

4. განკარგულება ძალაში შევიდეს მიღებისთანავე.

საკრებულოს თავმჯდომარე ასლან საგანელიძე

**დანართი**

|  |  |  |  |  |
| --- | --- | --- | --- | --- |
| **N** | **კომისიის დასახელება** | **ფრაქცია „ქართული ოცნება -დემოკრატიული საქართველო“** | **ფრაქცია „ერთიანი ნაციონალური მოძრაობა“** | **საკრებულოს წევრები, რომლებიც არ არიან გაერთიანებული არცერთ ფრაქციაში** |
| 1 | სამანდატო, საპროცედურო საკითხთა და ეთიკის კომისია | 7 | 1 | 0 |
| 2 | საფინანსო-საბიუჯეტო კომისია | 7 | 1 | 2 |
| 3 | სივრცით-ტერიტორიული დაგეგმარებისა და ინფრასტრუქტურის კომისია | 7 | 1 | 0 |
| 4 | ქონების მართვისა და ბუნებრივი რესურსების საკითხების კომისია  | 7 | 1 | 2 |
| 5 | სოციალურ საკითხთა კომისია  | 7 | 1 | 2 |